Først nægtede politiet i går, at de gav Kronprins Frederik lov til at køre over Storebæltsbroen, selvom den var lukket på grund af storm, der gjorde det livsfarligt.

Men en aktindsigt, som DR Nyheder har fået i dag, viser, at politiet gav lov. Første gang kørte prinsen fra Sjælland over broen uden at få lov. Og da han kom tilbage fra Fyn, lod politiet ham passere, står der i redegørelsen.

At give lov er ikke en tilladelse

Men at give lov er ikke det samme som en tilladelse, lyder det fra politiinspektør Steen Nørskov fra Sydsjællands- og Lolland-Falsters Politi:

- Da vi konstaterer, at følget vil over broen, bliver det formuleret på den måde (i redegørelsen), at vi siger, de skal lukkes over. Men det kan ikke tages som et udtryk for, at vi har givet tilladelse til det. Og de kender stadig risikoen ved at passere broen, siger han til DR Nyheder.

Læs også : Kronprinsen og PET beklager at have krydset lukket bro

Ville kronprinsen eller PET hjem?

Om det så er kronprinsen selv eller PET-agenterne, der giver ordren videre til politiet, kan han ikke komme nærmere ind på: